pythainlp/thai_wikipedia_clean_20230101 huggingface dataset:
ซึ่งกันและกัน เป็นสตูดิโออัลบั้มชุดสุดท้ายของวงแมคอินทอช ก่อนที่จะแยกตัวไปทำงานตามความถนัดของตนเอง วางจำหน่ายเมื่อปี พ.ศ. 2527
มีเพลงดังอย่าง ทำไม , เส้นขนาน , เพียงคำเดียว , อาลัยรัก , ซึ่งกันและกัน หลังจากที่อัลบั้มนี้วางจำหน่ายออกไปก็มีผลงานภาพยนตร์ สยามสแควร์ ตามมาด้วยกัน
โดยบางเพลงในอัลบั้มนี้ก็ได้ถูกนำไปใช้ประกอบภาพยนตร์เรื่องนี้ด้วยเช่นกัน
โรงเรียนประทาย
โรงเรียนประทาย  (บ้างเรียก โรงเรียนดงเค็ง) เป็นโรงเรียนมัธยมศึกษาขนาดใหญ่พิเศษ เป็นโรงเรียนรัฐบาลประจำอำเภอประทาย จังหวัดนครราชสีมา เปิดสอนตั้งแต่ระดับชั้นมัธยมศึกษาปีที่ 1-6 สังกัดองค์การบริหารส่วนจังหวัดนครราชสีมา กระทรวงมหาดไทย โรงเรียนแบ่งออกเป็น 2 ส่วน โดย ฝั่งทิศตะวันตก มีเนื้อที่ 44 ไร่ 1 งาน 18 ตารางวา และฝั่งทิศตะวันออก มีเนื้อที่ 20 ไร่ 1 งาน
ประวัติโรงเรียนประทาย.
โรงเรียนประทาย เป็นโรงเรียนรัฐบาลแห่งแรกในอำเภอประทาย จังหวัดนครราชสีมา ได้รับการอนุมัติให้จัดตั้งขึ้นตามประกาศของกระทรวงศึกษาธิการ เมื่อวันที่ 7 เมษายน พุทธศักราช 2514 บนเนื้อที่ 64 ไร่ 2 งาน 18 ตารางวา
ในช่วงแรกเปิดทำการสอนในระดับมัธยมศึกษาตอนต้น (ช่วงชั้นที่ 3) แบบสหศึกษา โดยมีผู้บริหารคนแรก คือ นายจารุ โรจนรังสิมันต์ ดำรงตำแหน่งครูใหญ่ โรงเรียนประทายได้เจริญเติบโตขึ้นอย่างรวดเร็ว ไม่ว่าจะเป็นเรื่องของอาคาร สถานที่ และจำนวนนักเรียน จึงได้รับอนุมัติจากกระทรวงศึกษาธิการ ให้เปิดสอนในระดับมัธยมศึกษาตอนปลาย (ช่วงชั้นที่ 4) ในปีพุทธศักราช 2521
โรงเรียนประทาย ได้เจริญเติบโตขึ้นอย่างรวดเร็ว เพราะได้รับความสนใจและสนับสนุนจากประชาชนในท้องถิ่น และใกล้เคียงเป็นอย่างดียิ่ง โดยการส่งบุตรหลานเข้าเรียนเป็นจำนวนมาก และได้ให้ความช่วยเหลือและสนับสนุนโรงเรียนทั้งทางด้านทุนทรัพย์และคำแนะนำในการพัฒนาโรงเรียนและด้านต่างๆ และในปี พุทธศักราช 2550 โรงเรียนประทาย ได้รับการถ่ายโอนไปสังกัดยัง องค์การบริหารส่วนจังหวัดนครราชสีมา กรมการปกครองส่วนท้องถิ่น กระทรวงมหาดไทย
Carte de visite
วันหยุดในประเทศลัตเวีย
รายชื่อวันหยุดในประเทศลัตเวีย:
นิก เดอะสตาร์
ฮอร์โมนส์ วัยว้าวุ่น (ฤดูกาลที่ 2)
หรือมันไม่มีอยู่จริง
"หรือมันไม่มีอยู่จริง" เป็นซิงเกิลของ รังสรรค์ ปัญญาเรือน ผู้ชนะการแข่งขันเดอะวอยซ์ไทยแลนด์ ซีซั่นที่ 2 ประพันธ์เนื้อร้องและแต่งทำนองโดย รังสรรค์ ปัญญาเรือน ,ประกาศิต แสนปากดี และเรียบเรียงโดย รังสรรค์ ปัญญาเรือน ,อัษ นิลปั้น ,ณัฐพล ฤกษ์อรุโณทัย ,ธนวิตร พงษ์เจริญ ,โกมล บุญเพียรผล ออกจำหน่ายครั้งแรกในวันที่ 9 มกราคม พ.ศ. 2558
เพลง "หรือมันไม่มีอยู่จริง" ได้ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 กุมภาพันธ์ พ.ศ. 2558 และอันดับสูงสุดที่ 1 ของชาร์ต อีเอฟเอ็ม ชาร์ต 94 ท็อป แอร์เพลย์ ประจำวันที่ 18 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยศทหารเวียดนาม
ตารางข้างล่างต่อไปนี้คือข้อมูลเกี่ยวกับยศทหารของกองทัพประชาชนเวียดนาม ตั้งแต่สมัยเวียดนามเหนือ จนถึงปัจจุบัน
ข้อมูลต่อไปนี้ เป็นข้อมูลของยศนายทหาร-ตำรวจ ชั้นสัญญาบัตรในสมัยต่าง ๆ ดังนี้
สาธารณรัฐเซอร์เบียกราจีนา
เฉลิมชัย สิทธิสาท
พลเอก เฉลิมชัย สิทธิสาท (ชื่อเล่น: เจี๊ยบ หรือ บิ๊กเจี๊ยบ, เกิด 20 ตุลาคม พ.ศ. 2500) องคมนตรี รองประธานกรรมการในคณะกรรมการโครงการอนุรักษ์ช้างป่ารอยต่อ 5 จังหวัด ในภาคตะวันออก อดีตผู้บัญชาการทหารบก คนที่ 40 และอดีตเลขาธิการคณะรักษาความสงบแห่งชาติ ตุลาการศาลทหารสูงสุด อดีตสมาชิกสภานิติบัญญัติแห่งชาติ และอดีตผู้อำนวยการกองอำนวยการร่วมรักษาความสงบเรียบร้อย
กรรมการในคณะกรรมการต่อต้านการทุจริตแห่งชาติ ตามคำสั่งคณะรักษาความสงบแห่งชาติ ที่ 6/2559กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก
กรรมการในคณะกรรมการนโยบายการบริหารจัดการการทำงานของคนต่างด้าว
กรรมการในคณะกรรมการเพื่อเตรียมการเพื่อสร้างความสามัคคีปรองดอง รัฐบาล พล.อ.ประยุทธ์ จันทร์โอชา รองประธานกรรมการใน คณะกรรมการโครงการราชทัณฑ์ปันสุข ทำความ ดี ด้วยหัวใจ
กรรมการในคณะกรรมการยุทธศาสตร์ชาติ กรรมการ ธนาคารทหารไทย ราชองครักษ์เวรกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559 กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ
คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์และ
กรรมการในคณะกรรมการมูลนิธิโรงพยาบาลสมเด็จพระยุพราช
อดีตรองเลขาธิการคณะรักษาความสงบแห่งชาติและอดีตประธานสโมสรฟุตบอลอาร์มี่ ยูไนเต็ด​
เป็นบุตรของพ.ท.บุญโถม กับ นางจงจิตต์ สิทธิสาท มีพี่น้อง 3 คน คือ
ชีวิตครอบครัวสมรสกับ นางเบญจวรรณ สิทธิสาท มีบุตร 2 คน คือ
ในวันที่ 3 ตุลาคม 2559 เขาได้ประกาศสงครามกับกลุ่มแนวร่วมประชาธิปไตยต่อต้านเผด็จการแห่งชาติ ที่เคลื่อนไหวผ่านเว็บไซด์เฟซบุ๊กและยูทูบ รวมถึงเครือข่ายสังคมออนไลน์ โดยกลุ่มดังกล่าวพำนักอยู่ต่างประเทศ
ในวันที่ 14 ตุลาคม 2559 เขาได้ออกคำสั่งให้กองกำลังรักษาความสงบเรียบร้อยทุกกองทัพภาคทั่วประเทศ เพิ่มระดับการรักษาความปลอดภัยขั้นสูงสุด
ในวันที่ 20 ตุลาคม 2559 พลเอก ประยุทธ์ จันทร์โอชา แต่งตั้งเขาเป็นผู้อำนวยการกองอำนวยการร่วมรักษาความสงบเรียบร้อย ในวันที่ 2 ตุลาคม พ.ศ. 2561 พล.อ.เฉลิมชัย สิทธิสาท ได้ตำแหน่งเป็นองคมนตรี
โรงเรียนเบญจมราชรังสฤษฎิ์, โรงเรียนเตรียมทหาร รุ่นที่ 16 และโรงเรียนนายร้อยพระจุลจอมเกล้า รุ่นที่ 27 รุ่นเดียวกับ พลเอก กัมปนาท รุดดิษฐ์ องคมนตรี อดีตผู้ช่วยผู้บัญชาการทหารบก , พลเอก ธวัช สุกปลั่ง อดีตแม่ทัพภาคที่ 2 และพลโท ภัทรพล รักษนคร อดีตผู้ทรงคุณวุฒิพิเศษกองทัพบก
เทือกเขาคุนลุน
วันหยุดในประเทศแอลเบเนีย
ด้านล่างนี้ เป็นรายชื่อวันหยุดในประเทศแอลเบเนีย
วันหยุดในประเทศไซปรัส
การขนส่งสาธารณะ.
ในวันหยุดราชการ, รถเมล์ทำงานในวันอาทิตย์
คันทรี (แนวเพลง)
รุ้งเฑียร อูนากูล
ลัทธิคิวบิสม์
จังก์ยาร์ด ด็อก
ซิลเวสเตอร์ ริตเตอร์ (Sylvester Ritter) (13 ธันวาคม ค.ศ. 1952 – 2 มิถุนายน ค.ศ. 1998) เป็นนักมวยปล้ำอาชีพและนักเล่นฟุตบอลวิทยาลัยชาวอเมริกัน เป็นที่รู้จักกันในสมาคม Mid-South Wrestling และเวิลด์เรสต์ลิงเฟเดเรชัน ภายใต้ชื่อว่า จังก์ยาร์ด ด็อก (Junkyard Dog) (หรือ JYD ชื่อสั้นๆ) และได้เข้าสู่ หอเกียรติยศดับเบิลยูดับเบิลยูอี ประจำปี 2004
เข้าสู่สังเวียนที่มีห่วงโซ่เครื่องหมายการค้าของเขาที่แนบมากับปลอกคอสุนัข เพลงของสมเด็จพระราชินีฯ "อีกหนึ่งกัดฝุ่น" JYD ประจำบัตรพาดหัวที่ดึงฝูงชนขนาดใหญ่และขายเป็นประจำออกลุยเซียนาซูเปอร์และอื่น ๆ ที่สำคัญ สถานที่กลายเป็น "นักมวยปล้ำผิวดำคนแรกที่จะทำบนดาวไม่มีปัญหาของการส่งเสริมการขายของเขา"
JYD เป็นหนึ่งในนักมวยปล้ำติดมากที่สุดและมีเสน่ห์ในประเทศ โดยเฉพาะอย่างยิ่งในช่วงจุดสูงสุดของเขาในช่วงต้นทศวรรษ 1980 JYD เป็นที่รู้จักกันมากที่สุดสำหรับความแข็งแรงของเขาชนศีรษะและร่างกายส่วนบนหลังจากที่เห็นเขาร่างกายสแลมเป็นประจำนักมวยปล้ำขนาดใหญ่เช่นที่ วันแมนแก๊ง กามาลา และ คิงคอง บันดี คำว่า "กระหน่ำ" ซึ่งเรียกว่าอำนาจ JYD สแลมของได้ปรากฏเด่นชัดบนลำมวยปล้ำ
สงครามโครแอต-บอสเนีย
คณะสถาปัตยกรรมศาสตร์และศิลปกรรมศาสตร์ มหาวิทยาลัยพะเยา
คณะสถาปัตยกรรมศาสตร์และศิลปกรรมศาสตร์ มหาวิทยาลัยพะเยา  เมื่อวันที่ 1 ตุลาคม 2553 ตั้งอยู่ในเขตภาคเหนือตอนบน ณ อำเภอเมืองพะเยา จังหวัดพะเยา
คณะสถาปัตยกรรมศาสตร์และศิลปกรรมศาสตร์ เดิมเป็นสาขาวิชาออกแบบผลิตภัณฑ์และบรรจุภัณฑ์ สังกัดสำนักวิชาศิลปศาสตร์ มหาวิทยาลัยนเรศวร พะเยา และต่อมาเมื่อมหาวิทยาลัยนเรศวร พะเยา ได้รับการยกฐานะขึ้นเป็นมหาวิทยาลัยพะเยา เมื่อวันที่ 17 กรกฎาคม พ.ศ. 2553 สาขาวิชาออกแบบผลิตภัณฑ์และบรรจุภัณฑ์ จึงได้แยกตัวเป็นส่วนงานวิชาการใหม่ในชื่อ คณะสถาปัตยกรรมศาสตร์และศิลปกรรมศาสตร์ เมื่อ วันที่ 1 ตุลาคม พ.ศ. 2553 เปิดสอนหลักสูตรศิลปกรรมศาสตรบัณทิต ในสาขาวิชาออกแบบผลิตภัณฑ์และบรรจุภัณฑ์ ซึ่งเป็นการเรียนการสอนแบบ 2 ภาคการศึกษา ณ อาคาร ที่ทำการชั่วคราวคณะสถาปัตยกรรมศาสตร์และศิลปกรรมศาสตร์อาคารเรียนรวมหลังเก่า (ภูกามยาว) และต่อมาเมื่อวันที่ 18 สิงหาคม พ.ศ. 2554 ได้ย้ายที่ทำการสำนักงานคณะจากอาคารเรียนรวมหลังเก่า (ภูกามยาว) มาเป็นอาคารหลังปัจจุบัน ซึ่งได้พัฒนาหลักสูตรและเปิดรับหลักสูตรเพิ่ม ดังนี้
1. หลักสูตรศิลปกรรมศาสตรบัณฑิต มี 2 สาขาวิชา
1.1 สาขาวิชาศิลปะและการออกแบบ (เดิมหลักสูตรออกแบบผลิตภัณฑ์
และบรรจุภัณฑ์) เปิดรับนิสิตในปี 2555
1.2 สาขาวิชาศิลปะการแสดง เปิดรับนิสิตในปี 2558 (ปัจจุบันเป็นหลักสูตรดนตรีและนาฏศิลป์ โดยควบรวมกับหลักสูตรดุริยางคศาสตรสากลบัณฑิต)
2. หลักสูตรสถาปัตยกรรมศาสตรบัณฑิต มี 2 สาขาวิชา
2.1 สาขาวิชาสถาปัตยกรรม เปิดรับนิสิตในปี 2555
2.2 สาขาวิชาสถาปัตยกรรมภายใน เปิดรับนิสิตในปี 2558
3. หลักสูตรดุริยางคศาสตรบัณฑิต มี 1 สาขาวิชา
3.1 สาขาวิชาดุริยางคศาสตร์สากล เปิดรับนิสิตในปี 2555 (ปัจจุบันเป็นหลักสูตรดนตรีและนาฏศิลป์ โดยควบรวมกับหลักสูตรดุริยางคศาสตรสากลบัณฑิต)
ในปี 2563 ได้เปิดหลักสูตรร่วมกับวิทยาลัยการศึกษา ในหลักสูตรปริญญาตรีคู่ขนาน หลักสูตร 4 ปี หลักสูตรการศึกษาบัณฑิตและศิลปกรรมศาสตรบัณฑิต (สาขาวิชาดนตรีและนาฏศิลป์)
, จุลสาร Rhythm :จังหวะ ฉบับที่ 1, หน้า 20&lt;/ref&gt;
เป็นการออกแบบโดยใช้อักษร ส - ศ ซึ่งเป็นตัวอักษรย่อออกแบบให้ผสานอยู่ในตัวเดียวกัน เป็นการผสานความรู้ด้านสถาปัตยกรรมและศิลปกรรมเข้ากับชุมชนพื้นถิ่น
ปัจจุบัน คณะสถาปัตยกรรมศาตร์และศิลปกรรมศาสตร์ มหาวิทยาลัยพะเยา จัดการเรียนการสอน 2 หลักสูตร ใน 4 สาขาวิชา ได้แก่
บุคคลที่มีชื่อเสียงจากคณะสถาปัตยกรรมศาสตร์และศิลปกรรมศาสตร์.
นายพงษ์ธรณ์ ปะเมโท (เจา) นักร้องนำ วง YENTED ศิษย์เก่าหลักสูตรดุริยางคศาสตรสากลบัณฑิต สาขาวิชาดุริยางคศาสตร์สากล
นายวิชญะ แสนภูวา (แซ็ก) มือคีย์บอร์ด วง YENTED ศิษย์เก่าหลักสูตรดุริยางคศาสตรสากลบัณฑิต สาขาวิชาดุริยางคศาสตร์สากล
คณะทันตแพทยศาสตร์ มหาวิทยาลัยพะเยา
คณะทันตแพทยศาสตร์ มหาวิทยาลัยพะเยา  เป็นหน่วยงานวิชาการระดับคณะวิชา ของมหาวิทยาลัยพะเยา เปิดทำการเรียนการสอนด้านทันตแพทยศาสตร์ เพื่อผลิตบัณฑิตสาขาวิชาทันตแพทยศาสตร์ที่มีความรู้ความสามารถเพื่อเสริมสร้างความเข้มแข็งของสังคม เมื่อวันที่ 2 มิถุนายน พ.ศ. 2555 และจัดเป็นคณะทันตแพทยศาสตร์ ลำดับที่ 12 ของประเทศไทย
เริ่มแรกเพื่อตอบสนองนโยบายการพัฒนาสุขภาพของประชาชนของรัฐบาล ในการแก้ปัญหาการกระจายบุคลากรทางวิทยาศาสตร์สุขภาพ และทางด้านสาธารณสุขของประเทศเป็นรูปธรรม ซึ่งทันตแพทย์เป็นสาขาวิชาที่ขาดแคลน โดยเฉพาะในเขตภาคเหนือตอนบน 4 จังหวัด ได้แก่ จังหวัดพะเยา จังหวัดแพร่ จังหวัดน่าน และจังหวัดเชียงราย และโดยมติที่ประชุมสภามหาวิทยาลัยพะเยา ในคราวประชุมครั้งที่ 4/2555 เมื่อวันที่ 2 มิถุนายน พ.ศ. 2555 โดยอาศัยอำนาจตามความในมาตรา 7 (3) และมาตรา 21 แห่งพระราชบัญญัติมหาวิทยาลัยพะเยา พ.ศ. 2553 จัดตั้งคณะทันตแพทยศาสตร์ มหาวิทยาลัยพะเยา ขึ้นเป็นหน่วยงานวิชาการระดับคณะวิชา เพื่อผลิตทันตแพทย์เพิ่มตามความต้องการของประเทศ และสามารถตอบสนองนโยบายของรัฐบาลดังกล่าว ตั้งแต่วันที่ 2 มิถุนายน พ.ศ. 2555 เป็นต้นมา
คณะทันตแพทยศาสตร์ มหาวิทยาลัยพะเยา ได้ดำเนินการเปิดหลักสูตรทันตแพทยศาสตรบัณฑิต โดยสภามหาวิทยาลัยพะเยา มีมติอนุมัติหลักสูตรทันตแพทยศาสตรบัณฑิต หลักสูตรใหม่ พ.ศ. 2556 ในคราวประชุมครั้งที่ 7/2555 เมื่อวันที่ 17 พฤศจิกายน 2555 และหลักสูตรได้รับอนุมัติ จากทันตแพทยสภา เมื่อวันที่ 24 เมษายน 2557 และเปิดรับนิสิตรุ่นแรกเมื่อปีการศึกษา 2557
คณะทันตแพทยศาสตร์ มหาวิทยาลัยพะเยา มีสาขาวิชา​ ​ดังนี้​
พิสิทธิ์ สิทธิสาร
เป็นบุตรของนาวาอากาศตรี แดง กับ นางบัวคลี่ สิทธิสาร มีพี่น้อง 6 คน ชีวิตครอบครัวสมรสกับ นางจันทร์ฉาย สิทธิสาร มีบุตรสาว 1 คน
พลเอก พิสิทธิ์ฯ เริ่มราชการทหารตั้งแต่ปี พ.ศ. 2524 ถึงปี พ.ศ. 2560 ได้รับพระราชทานยศเป็น พลเอกตั้งแต่ วันที่ 1 เมษายน พ.ศ. 2558
หลังจากเกษียณอายุราชการแล้ว ได้มีพระบรมราชโองการโปรดเกล้าฯให้ พลเอก พิสิทธิ์ฯ ดำรงตำแหน่งสมาชิกวุฒิสภา เมื่อ วันที่ 11 พฤษภาคม พ.ศ. 2562
โรงเรียนเตรียมทหาร รุ่นที่ 17 โรงเรียนนายร้อยพระจุลจอมเกล้า รุ่นที่ 28 และสำเร็จการศึกษาระดับปริญญาโท บริหารธุรกิจมหาบัณฑิต จากมหาวิทยาลัยเกษตรศาสตร์
พลเอก พิสิทธิ์ฯ ดำรงตำแหน่งที่สำคัญ เช่น ผู้บังคับการกรมทหารราบที่ 11 รักษาพระองค์(ผบ.ร.11 รอ.) เมื่อปี พ.ศ. 2548 จากนั้นในปี พ.ศ. 2554 ดำรงตำแหน่งผู้บัญชาการกองพลทหารราบที่ 2 รักษาพระองค์ และผู้บัญชาการกองพลที่ 1 รักษาพระองค์(ผบ.พล.1 รอ.) ต่อมาได้ดำรงตำแหน่ง รองแม่ทัพภาคที่ 1(รอง มทภ.1), แม่ทัพน้อยที่ 1(มทน.1), รองเสนาธิการทหารบก(รอง เสธ.ทบ.), เสนาธิการทหารบก(เสธ.ทบ.) และเกษียณอายุราชการในตำแหน่งรองผู้บัญชาการทหารบก
แคว้นเบลโกรอด
แคว้นเบลโกรอด  เป็นแคว้นของสหพันธรัฐรัสเซีย มีศูนย์กลางการปกครองคือ เบลโกรอด และมีประชากรทั้งหมด 1,550,137 คน
ทำเนียบแชมป์โลกมวยสากลในปัจจุบัน
บอล (โมบิลสูท)
บอล ( ; )เป็นรุ่นของโมบิลสูทซึ่งเป็นมีบทบาทสำคัญในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้ม และได้รับการออกแบบโดยคุนิโอะ โอคาวาระ
บทบาทในเรื่อง.
โมบิลพ็อดสำหรับต่อสู้โดยดัดแปลงมาจากเครื่องจักรที่ใช้ในการก่อสร้างในอวกาศ โดยมีรูปร่างเป็นทรงกลมง่ายๆและแขนสองข้างสำหรับงานก่อสร้างเมื่อสงครามหนึ่งปีเริ่ม ในช่วงสงครามหนึ่งปี สหพันธ์โลกได้ดัดแปลงโมบิลพ็อดโดยการเสริมเกราะและติดตั้งปืนใหญ่ไร้แรงสะท้อนขนาด180มม.และเรียกว่าRB-79 บอล ซึ่งสหพันธ์ได้สร้างบอลขึ้นประมาณ1200เครื่อง
โดยมักทำงานคุ้มกันยานแม่ในขณะที่จิมออกไปต่อสู้ ในภายหลัง รูปแบบของบอลได้รับการดัดแปลงต่อมาเป็นRB-79C ซึ่งเปลี่ยนปืนใหญ่เป็นแบบ120มม.และส่วนของแขนกลจะมีแขนกลย่อยสำหรับกางออกมาเหมือนคีมสำหรับจับวัตถุขนาดใหญ่ได้
เว็บไซต์กันดั้มวิกิ
ฌอร์ฌ เลอกล็องเช
ฌอร์ฌ เลอกล็องเช (; ค.ศ. 1839 – 14 กันยายน ค.ศ. 1882) เป็นวิศวกรไฟฟ้าชาวฝรั่งเศส เกิดที่เมืองปาร์แม็ง เป็นบุตรชายของเลออปอล เลอกล็องเช (Léopold Leclanché) และยูเชนีแห่งวีลเนิฟว์ (Eugenie of Villeneuve) เขาได้รับการศึกษาที่ประเทศอังกฤษ และเรียนจบจากวิทยาลัยกลางศิลปะและผลิตกรรม  ในปี ค.ศ. 1860 หกปีต่อมา เลอกล็องเชได้ประดิษฐ์แบตเตอรี่ที่เรียกว่า "เซลล์เลอกล็องเช" ซึ่งประกอบไปด้วยขั้วแคโทดที่เป็นคาร์บอน ขั้วแอโนดที่เป็นสังกะสีและสารอิเล็กโทรไลต์ที่เป็นแอมโมเนียมคลอไรด์ เซลล์ดังกล่าวเป็นต้นแบบของเซลล์แห้งในปัจจุบัน
เลอกล็องเชเสียชีวิตที่กรุงปารีส ในปี ค.ศ. 1882
สถานีรถไฟนาพู่
ทางรถไฟสายชุมทางแก่งคอย–ชุมทางบัวใหญ่
ทางรถไฟสายชุมทางแก่งคอย-ชุมทางบัวใหญ่ เดิมเรียก ทางรถไฟเลียบลำน้ำป่าสัก เป็นเส้นทางรถไฟสายตะวันออกเฉียงเหนือตอนกลาง โดยเริ่มตั้งแต่อำเภอแก่งคอย จังหวัดสระบุรี ไปจนถึงอำเภอบัวใหญ่ จังหวัดนครราชสีมา
รวมระยะทางทั้งสิ้น181กิโลเมตร
รายชื่อสถานีรถไฟ.
ชุมทางแก่งคอย - ชุมทางบัวใหญ่ (กค.-วญ.).
ทางช่วงนี้ไม่มีการใช้ห่วงตราทางสะดวก แต่ใช้เครื่องทางสะดวกสัมพันธ์สัญญาณประจำที่แทน
อุโมงค์.
อุโมงค์เขาพังเหย
ฌอร์ฌ เลอคลังเช
ยศทหารฟิลิปปินส์
ตารางข้างล่างต่อไปนี้คือข้อมูลเกี่ยวกับยศทหารของกองทัพฟิลิปปินส์
พื้นที่กึ่งทะเลทราย
พาตาโกเนีย
ภูมิอากาศภาคพื้นทวีป
ปริญา แสนเมือง
ปริญา แสนเมือง (ชื่อเล่น: เจนี่) มีชื่อเต็มว่า เจนิลา ปริญา แสนเมือง (อังกฤษ: Janila Pariya Saenmuang) เกิดเมื่อวันที่ 9 สิงหาคม 2539 เป็นนางแบบและนักแสดงชาวไทย ปัจจุบันเป็นนักแสดงสังกัดสถานีวิทยุโทรทัศน์ไทยทีวีสีช่อง 3
ปริญา แสนเมือง เป็นลูกครึ่งไทย-อังกฤษ บิดาเป็นชาวอังกฤษ ส่วนมารดาเป็นชาวไทย แต่เธอเกิดและใช้ชีวิตอยู่ที่ประเทศนิวซีแลนด์จนกระทั่งอายุ 4 ขวบ ปัจจุบันกำลังศึกษาอยู่ในระดับปริญญาตรีที่มหาวิทยาลัยกรุงเทพ หลักสูตรนานาชาติ สาขาบริหารธุรกิจ เธอมีน้องสาวชื่อ แคทรีน่า แสนเมือง (ชื่อเล่น: แคท)
เธอเริ่มต้นเข้าสู่วงการโดยการถ่ายแบบนิตยสารและแสดงโฆษณา งานโฆษณาชิ้นแรกของเธอชื่อว่า “Beauty Buffet พร้อมเสิร์ฟทุกความสวย” ซึ่งเธอต้องแสดงล้อเลียนว่าเธอ "สวยเหมือนชมพู่" โดยโฆษณานี้ได้ออกอากาศในปี พ.ศ. 2555 หลังจากนั้นเธอก็มีงานในวงการมาเรื่อยๆ อาทิ แสดงมิวสิกวิดีโอ ถ่ายแบบ เดินแบบ และแสดงละคร เธอเริ่มเป็นที่รู้จักจากการแสดงบท มะนาว ในละครโทรทัศน์เรื่อง กุหลาบซ่อนกลิ่น ซึ่งออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2557
ไซโต ฮาจิเมะ (ซามูไรพเนจร)
อาปัติ
อาปัติ หรือชื่อเดิม อาบัติ  เป็นภาพยนตร์ไทยแนวสยองขวัญ เขียนบทและกำกับโดย ขนิษฐา ขวัญอยู่ ผลิตโดยบาแรมยู และจัดจำหน่ายโดยสหมงคลฟิล์ม อินเตอร์เนชั่นแนล เข้าฉายในโรงภาพยนตร์เมื่อวันที่ 16 ตุลาคม พ.ศ. 2558 นอกจากนี้อาปัติยังได้รับการคัดเลือกในฐานะภาพยนตร์ของประเทศไทยให้เข้าชิงรางวัลออสการ์สาขาภาพยนตร์ภาษาต่างประเทศยอดเยี่ยม (Best Foreign Language Film) ในงานประกาศผลรางวัลออสการ์ ครั้งที่ 89 (89th Academy Awards) แต่ไม่ผ่านการคัดเลือก
ซัน (ชาลี ไตรรัตน์) เด็กหนุ่มวัย 19 ปีผู้เอาแต่ใจตนเอง ไม่สนใจใคร และใช้ชีวิตคึกคะนองอย่างสุดขั้ว เขาจึงถูกพ่อบังคับให้มาบวชเณรเพื่อดัดนิสัย การบวชอย่างไม่เต็มใจ ไร้ศรัทธา และด้วยความรู้สึกที่ไม่เข้าใจว่าตนเองทำผิดอะไรนักหนา จึงทำให้ซันยังคงใช้ชีวิตเหมือนปกติทั่วไปแม้จะอยู่ในผ้าเหลืองแล้วก็ตาม รวมถึงการแอบคบหากับ ฝ้าย (พลอย ศรนรินทร์) สาววัยรุ่นท้องถิ่นผู้โหยหาในความรักซึ่งเหมือนเป็นสิ่งยึดเหนี่ยวเดียวที่ทั้งคู่มีให้แก่กันและเชื่อมั่นว่าไม่ใช่เรื่องผิดแต่อย่างใด
ทุกการกระทำที่ท้าทายการอาบัตินี้ ทำให้เณรซันต้องเข้าไปพัวพันกับเหตุการณ์ลึกลับชวนขนหัวลุกที่ถูกปกปิดไว้ภายในวัด ทั้งเรื่องราวความสัมพันธ์ของสีกากับพระ การเผชิญหน้ากับผีเปรตที่ตามมาขอส่วนบุญและทวงคืนชีวิตที่ต่างเชื่อมโยงกันอย่างคาดไม่ถึงรวมทั้งความผิดที่เขากำลังวิ่งหนี ก็เข้ามาตอกย้ำให้เขาต้องชดใช้อย่างหลีกเลี่ยงไม่ได้
การประกาศห้าม.
เมื่อวันที่ 12 ตุลาคม พ.ศ. 2558 อาบัติไม่ผ่านการพิจารณาให้เข้าฉายจากคณะกรรมการพิจารณาภาพยนตร์และวีดิทัศน์ กรมส่งเสริมวัฒนธรรม สังกัดกระทรวงวัฒนธรรม เนื่องจากมีภาพที่รุนแรงและไม่เหมาะสม เชิงดูหมิ่นศาสนาพุทธ โดยมีภาพสามเณรในขณะเสพของมึนเมา, สามเณรจับเศียรพระพุทธรูปในลักษณะไม่ให้ความเคารพ ฯลฯ จึงทำให้กำหนดฉายเดิมในวันที่ 15 ตุลาคม พ.ศ. 2558 ต้องถูกเลื่อนไปจนกว่าจะผ่านการพิจารณาอีกครั้ง
ต่อมาในวันที่ 16 ตุลาคม พ.ศ. 2558 สหมงคลฟิล์มได้ทำการส่งภาพยนตร์ไปยังสำนักพิจารณาภาพยนตร์และวีดิทัศน์เพื่อพิจารณาใหม่อีกครั้งโดยครั้งนี้ได้มีการแก้ไขชื่อจาก "อาบัติ" เป็น "อาปัติ" ซึ่งเป็นภาษาบาลีแต่มีความหมายคงเดิม และปรับปรุงแก้ไขฉากบางส่วนออกไป จนได้ผ่านการพิจารณาและได้เรตภาพยนตร์ 18+ โดยจะเริ่มฉายทันทีทางโรงภาพยนตร์ตั้งแต่วันที่ 16 ตุลาคม พ.ศ. 2558 เป็นต้นไป
จากการห้ามฉายครั้งนี้ แต่ต่อมาก็ได้อนุญาตให้กลับมาฉายใหม่ ในระยะเวลาห่างกันเพียง 2 วัน ทำให้มีเสียงวิจารณ์ในทำนองว่า เป็นเจตนาของบริษัทผู้สร้างที่หวังผลในการประชาสัมพันธ์หรือไม่ เนื่องจากการที่จะทำการโฆษณาภาพยนตร์ที่จะเข้าฉาย ต้องกระทำกันหลังการได้รับอนุญาตให้ฉายทางทางคณะกรรมการพิจารณาภาพยนตร์และวีดิทัศน์แล้ว แต่ในเรื่องนี้กลับทำการเผยแพร่การโฆษณาก่อน และในส่วนของเนื้อเรื่องมีผู้ได้ชมแล้ว วิจารณ์ว่าเป็นเพียงภาพยนตร์สยองขวัญทั่วไปเรื่องหนึ่ง โดยมีเรื่องของการประพฤติผิดพระธรรมวินัยเป็นแค่ส่วนหนึ่งของเรื่องเท่านั้น
พิชญะดา พงศ์ทรงกุล
การขนส่งในประเทศติมอร์-เลสเต
การขนส่งในประเทศติมอร์-เลสเต ค่อนข้างที่จะลำบากเพราะความยากจนของประเทศ ทำให้โครงสร้างพื้นฐานทั่วไปไม่ค่อยเจริญมากนัก เช่น โทรศัพท์ ถนน ที่ยังคงจำกัดเฉพาะบางท้องที่เท่านั้น โดยเฉพาะอย่างยิ่งในชนบท ประเทศติมอร์-เลสเต มีสนามบินอยู่ทั้งหมด 6 แห่ง มีท่าอากาศยานนานาชาติประธานาธิบดีนีกูเลา ลูบาตู เป็นท่าอากาศยานพาณิชย์ที่ใหญ่ที่สุดในประเทศ แต่ที่นี่ไม่มีทางรถไฟ
ไม่มีทางรถไฟ
รวม 6,040 กิโลเมตร
มีท่าอากาศยานจำนวน 6 แห่ง มีทางวิ่งลาดยาง 2 แห่ง และไม่มีทางวิ่งลาดยาง 4 แห่ง
กว่าจะปิ๊งต้องชิ่งก่อน
กว่าจะปิ๊งต้องชิ่งก่อน  เป็นภาพยนตร์รักตลก-ดราม่าในปี พ.ศ. 2548 กำกับโดย ไนเจล โคล เขียนบทภาพยนตร์โดย โคลิน แพทริค ลินช์ นำแสดงโดย แอชตัน คุชเชอร์ และ อาแมนด้า พีท
ทุกอย่างเริ่มต้นขึ้นในระหว่างเที่ยวบินในประเทศ โอลิเวอร์ (แอชตัน คุชเชอร์) เป็นบัณฑิตจบใหม่ เขามีตารางการบินที่เร่งรีบ เพื่อทำตามความฝันในการลงทุนธุรกิจ และต่อมาได้พบรักแท้กับ เอมิลี่ (อาแมนดา พีท) เป็นสาวรักอิสระที่ชื่นชอบการทำอะไรตามใจตัวเอง สองทางเลือกที่แตกต่าง สองมุมมองชีวิตที่เข้ากันไม่ได้ พวกเขาอาจจะถูกใจกันในระยะเวลาสั้นๆ แต่ชัดเจนแล้วว่าโอลิเวอร์กับเอมิลีไม่ได้เป็นคู่แท้ของกันและกัน
แม้ทั้งคู่จะเดินหน้าต่อไปทั้งโอลิเวอร์และเอมิลี แต่เมื่อพวกเขาบังเอิญได้เจอกัน ปีแล้วปีเล่า ในเมืองแล้วเมืองเล่า ผ่านการเปลี่ยนอาชีพและความสัมพันธ์มากหน้าหลายตา มันก็ดูเหมือนมีหลายสิ่งหลายอย่างที่ทำให้พวกเขาอยู่ห่างไกลกัน แต่ก็มีบางสิ่งที่ไม่อาจอธิบายได้ที่ดึงดูดพวกเขาเข้าหากัน การที่พวกเขาคุยกันได้อย่างถูกคอ การที่พวกเขาอยู่เคียงข้างอีกฝ่ายในยามที่สิ่งต่างๆ พังทลาย แล้วอะไรล่ะที่มาขวางทางสิ่งที่น่าจะเป็นความรักที่แสนโรแมนติกนี้ได้
สถานีรถไฟนาทา
เดอะ พริ้นซ์ ออฟ อียิปต์
สถานีรถไฟกุมภวาปี
โรงพยาบาลควนโดน
การก่อตั้ง การขยายตัวและเติบโตของโรงพยาบาล
การก่อตั้ง
- 13 สิงหาคม พ.ศ. 2533 เปิดดำเนินการเป็น extened OPD มีเจ้าหน้าที่เพียง 6 คน มีนายแพทย์วีระพันธ์ ลีธนะกุล เป็นผู้อำนวยการ
- พฤษภาคม พ.ศ. 2535 นายแพทย์ชัยรัตน์ ลำโป เป็นผู้อำนวยการ
- พฤษภาคม พ.ศ. 2537 นายแพทย์หมัด หีมเหม เป็นผู้อำนวยการ
การขยายตัว.
การขยายตัว
- กรกฎาคม พ.ศ. 2536 ได้รับงบประมาณก่อสร้างโรงพยาบาล 10 เตียง
- กันยายน พ.ศ. 2537 เปิดบริการเป็นโรงพยาบาล 10 เตียง
- พฤษภาคม พ.ศ. 2540 นายแพทย์สุพล เจริญวิกกัย เป็นผู้อำนวยการ ถึงปัจจุบัน
- กันยายน พ.ศ. 2543 ได้รับงบประมาณก่อสร้างเป็นโรงพยาบาล 30 เตียง
- มีนาคม พ.ศ. 2544 เปิดบริการเป็นโรงพยาบาล 30 เตียงจนปัจจุบัน
: โรงพยาบาลควนโดน เป็นโรงพยาบาลที่ให้บริการอย่างมีมาตรฐาน เป็นที่พึงพอใจแก่ชุมชนและผู้ให้บริการ
•พัฒนาระบบบริการให้ได้มาตรฐาน ภายใต้การบริหารจัดการที่ดี ควบคู่กับการส่งเสริมสุขภาพให้สอดคล้องกับวัฒนธรรมท้องถิ่น
•ดำเนินการให้มีการประกันคุณภาพงานบริการ
•ส่งเสริม สนับสนุน ชุมชนให้สามารถจัดการด้านสุขภาพได้ อย่างมีประสิทธิภาพ
•ส่งเสริม สนับสนุน สร้างขวัญและกำลังใจแก่เจ้าหน้าที่ทุกระดับ ให้มีความพร้อมในการพัฒนาคุณภาพอยู่เสมอ และเป็นแบบอย่างที่ดี ด้านสุขภาพแก่ประชาชน
Jewel in the Palace
อาเซียนฟุตซอลแชมเปียนชิพ 2014
การแข่งขัน อาเซียนฟุตซอลแชมเปียนชิพ 2014 เป็นการแข่งขันครั้งที่ 11 ของทัวร์นาเมนต์ซึ่งจัดขึ้นที่ ชาห์อาลัม, ประเทศมาเลเซีย ตั้งแต่วันที่ 19 ถึง 27 กันยายน พ.ศ. 2557. สิบจากสิบสองชาติสมาชิกของ สหพันธ์ฟุตบอลอาเซียน (เอเอฟเอฟ) จะได้เข้าร่วม. แมตช์ทั้งหมดจะลงเล่นที่ สนามกีฬา เมลาวาตี.
"เวลาทั้งหมดเป็น เวลามาเลเซีย (MST) – "
ซีรีส์เกาหลี
ตำบลโพธิ์ทอง (อำเภอเสลภูมิ)
ตำบลโพธิ์ทอง เป็นตำบลหนึ่งของอำเภอเสลภูมิ จังหวัดร้อยเอ็ด
ตำบลโพธิ์ทองมี 5 บ้าน 14 หมู่บ้าน
จำนวนประชากรรายหมู่บ้าน.
จำนวนประชากร (ตามทะเบียนราษฏร์) มีทั้งสิ้น 8,073 คน แยกเป็น ชาย 4,011 คน หญิง 4,062 คน แยกเป็นรายหมู่บ้านดังนี้
เครือนาค เกิดขำ
พลเอก เครือนาค เกิดขำ เกิดเมื่อวันที่ 30 เมษายน พ.ศ. 2498 อดีตผู้ทรงคุณวุฒิพิเศษกองทัพบก
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนเตรียมทหาร รุ่นที่ 16 และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 27 รุ่นเดียวกับ พลเอก กัมปนาท รุดดิษฐ์ องคมนตรี , พลเอก เฉลิมชัย สิทธิสาท อดีตผู้บัญชาการทหารบกและองคมนตรี และพลเอก ธวัช สุกปลั่ง อดีตแม่ทัพภาคที่ 2 , พลโท ภัทรพล รักษนคร อดีตผู้ทรงคุณวุฒิพิเศษกองทัพบก
วอลเลย์บอลหญิงนานาชาติ VTV CUP 2015
วอลเลย์บอลชายชิงแชมป์อเมริกาใต้ 2015
วอลเลย์บอลชายชิงแชมป์อเมริกาใต้ 2015  เป็นครั้งที่ 31 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ จัดขึ้นระหว่างวันที่ 30 กันยายน–4 ตุลาคม ค.ศ. 2015 (พ.ศ. 2558) ที่เมืองมาเซโอ, ประเทศบราซิล
ทีมชาติต่อไปนี้มีส่วนร่วมในการแข่งขัน:
ศรีวิไจย (โข้)
ศรีวิไจย โข้ หรือศรีวิชัย โข้ ผู้แต่งค่าวสำคัญๆ หลายสำนานเป็นกวีผู้มีชื่อเสียงของล้านนาและเมืองนครแพร่ เนื้อหาค่าวของศรีวิไจยโข้ผู้ร่วมสมัยกับเหตุการณ์เงี้ยวปล้นเมืองแพร่จึงเป็นเอกสารทางประวัติศาสตร์ที่สำคัญจากผลงานของกวีบอดผู้นี้“อนาถจิตคิดไปไม่ประจักษ์ ทรลักษณ์ตาทะเล้นไม่เห็นหน เดินก็ได้พูดก็ดังชั่งวิกล มามืดมนนัยน์ตาบ้าบรม” เพชรเม็ดงามของชาวแพร่ ด้วยความเป็นกวีที่มีพรสวรรค์มาตั้งแต่กำเนิด ศรีวิไจย (โข้)
ศรีวิไจย (โข้) มีชื่อเดิมว่า โข้ เกิดเมื่อ พ.ศ. 2400 ณ บ้านสีลอ ตำบลในเวียง อำเภอเมืองแพร่ จังหวัดแพร่ เป็นบุตรคนที่ 4 ของเจ้าน้อยเทพ และนางแก้ว เทพยศ ชาวบ้านมักจะเรียกท่านว่า ศรีวิไจยโข้ บางทีก็เรียกว่า พ่อต๋า ภรรยาคนแรก ชื่อ นางตุ่น มีบุตร 2 คน ชีวิตวัยเด็ก ท่านได้บรรพชาเป็นสามเณรอยู่ 4 – 5 พรรษา ณ วัดศรีบุญเรือง จังหวัดแพร่หลังจากนั้นลาสิกขาบทออกมา แล้วได้แต่งกาพย์ธรรมะ ซึ่งพรรณนาถึงความทุกข์ของคน ชื่อว่า “กาพย์ฮ่ำตุ๊ก” แต่เดิมท่านประกอบอาชีพค้าจนกระทั่งภรรยาคนแรกเสียชีวิตลง จึงได้นำบุตรชายไปฝากพี่สาวอุปการระ ส่วนตัวเองเดินทางไปค้าขายที่จังหวัดน่าน กระทั่งล้มป่วยด้วยกามโรค จึงกลับมาอยู่จังหวัดแพร่ แล้วต่อมานัยน์ตาท่านก็บอด เมื่ออายุ 25 ปี ชีวิตต่อจากนั้น ท่านได้รับจ้างเขียนค่าว – ฮ่ำ อย่างเดียว แต่ปัญหาผู้ว่าจ้างท่าเขียนค่าว – ฮ่ำ ต้องนั่งจดตามคำบอก จึงทำให้ผู้อยากได้บทกวีแต่ไม่มีเวลาต้องเสียโอกาส ท่านศรีวิไจย (โข้) จึงได้ภรรยามาเป็นคู่ชีวิต คู่ทุกข์คู่ยากของท่านคนหนึ่งชื่อ จันทร์สม เป็นหญิงสาวที่มีรูปร่างหน้าตาไม่เลวนักและคุณสมบัติอันประเสิรฐยิ่งยากที่จะหาได้ในสตรีสมัยนั้นก็คือ จันทร์สมผู้นี้เป็นคนมีความรู้ในทางเขียนอ่านคล่องแคล่วเป็นพิเศษสามารถถ่ายทอดบทกวีที่กลั่นกรองจากสมองของท่านจอมกวีออกมาเป็นตัวอักษร ทั้งเจ้าหล่อนก็คงจะเป็นคนหนึ่งซึ่งซาบซึ้งในมธุรสพจน์ประพันธ์ของท่านกวีศรีวิไจยโข้
ศรีวิไจย โข้เป็นผู้มีปฏิภาณไหวพริบในการแต่งค่าว เมื่อแต่งงานกับนางจันทร์สมได้ให้นางสมเป็นเสมียนจดคำประพันธ์ตามคำบอก หลังจากที่นางจันทร์สม ภรรยาศรีวิไจยโข้ ถึงแก่กรรมท่านก็ไม่ได้แต่งค่าวใดๆอีก และได้อาศัยอยู่กับลูก ๆ หลาน ๆ ต่อมาจนวาระสุดท้าย ท่านก็ถึงแก่กรรม พ.ศ. 2472 หลังสงครามโลกครั้งที่ 2 ประมาณ 5 ปี สิริรวมอายุได้ 72 ปี ปัจจุบันมีอนุสาวรีย์ของท่านอยู่ที่วัดศรีบุญเรือง จังหวัดแพร่
ผลงานสำคัญของท่านศรีวิไจย โข้
ค่าวเงี้ยวปล้นคุ้มหลวงถือเป็นวรรณกรรมที่มีคุณค่าทางประวัติศาสตร์เพราะแต่งในปีหลังเกิดเหตุ โดยในเนื้อหาได้กล่าวถึงเจ้าพิริยเทพวงษ์ไม่ให้ความช่วยเหลือพระยาไชยบูรณ์ที่ต้องการสู้รบกับกบฏเงี้ยว ซึ่งแม้จะตรงกับหลักฐานทางประวัติศาสตร์อื่น
ครูบากัญจนอรัญญวาสีมหาเถร
ครูบากัญจนอรัญญวาสีมหาเถร หรือ ครูบามหาเถร เป็นมหาเถระที่เป็นที่รู้จักโดยทั่วไปในภาคเหนือ (ล้านนา) และเป็นผู้แตกฉานในภาษาบาลีและภาษาล้านนา เจ้าหลวงเชียงใหม่ทรงตั้งฉายาให้ท่านว่าครูบากัญจนอรัญญวาสีมหาเถร ถือเป็นปฐมครูบาเจ้าแห่งล้านนา
ครูบากัญจนอรัญญวาสีมหาเถร หรือ ครูบามหาเถร เป็นมหาเถระนักปฏิบัติที่เป็นที่รู้จักโดยทั่วไปในภาคเหนือ (ล้านนา) มีชื่อเดิมว่าปอย บิดาชื่อนายสปินนะ มารดาชื่อนางจันทร์ทิพย์ เกิดเมื่อ พ.ศ. 2332 ปีระกา ที่อำเภอสูงเม่น เมืองนครแพร่ (ปัจจุบันคือจังหวัดแพร่) บวชเป็นสามเณรตั้งแต่เด็กและอุปสมบทเป็นพระภิกษุ เมื่อปี พ.ศ. 2352 ณ วัดศรีชุม จังหวัดแพร่ ได้รับฉายาว่า "กัญจนภิกขุ" ท่านได้ทำการศึกษาเล่าเรียนพระธรรมวินัยและภาษาบาลีจนแตกฉาน รวมทั้งภาษาบาลี ได้ช่วยเป็นครูสอนพระภิกษุในวัดศรีชุมต่อมาระยะหนึ่ง ก่อนย้ายกลับมาจำพรรษาอยู่ที่วัดสูงเม่น ครูบามหาเถรให้ความสนใจทางด้านวิปัสสนากัมมัฏฐาน มุ่งศึกษาจนแตกฉาน สามารถเป็นครูสอนได้อย่างเชี่ยวชาญ ภายหลังได้ไปศึกษาต่อที่วัดสวนดอก (พระอารามหลวง) จังหวัดเชียงใหม่ เข้ารับการศึกษาด้านวิปัสสนากัมมัฏฐานกับพระมหาราชครูแห่งวัดสวนดอก เนื่องด้วยพระมหาราชครูมีเชื้อสายเจ้านายฝ่ายเหนือ มีอำนาจทางคณะสงฆ์เป็นอย่างมาก แต่ท่านให้ความเลื่อมใสครูบามหาเถรที่มีความเชี่ยวชาญด้านอักษรบาลีและพระธรรมวินัย จึงได้แลกเปลี่ยนความรู้ซึ่งกันและกัน
ครูบากัญจนอรัญญวาสีมหาเถร มรณภาพ พ.ศ. 2421 สิริอายุ 89 ปี พรรษา 69 ณ วัดป่ามะม่วง เมืองระแหง (จังหวัดตากในปัจจุบัน) ตรงกับปีที่ครูบาศรีวิชัยกำเนิด
ครูบามหาเถร ได้รับแต่งตั้งให้เป็นเจ้าอาวาสวัดพระสิงห์วรมหาวิหาร เมื่อปี พ.ศ. 2402 ได้รับสมณศักดิ์ฉายาจากเจ้าหลวงนครเชียงใหม่ว่า "ครูบากัญจนอรัญญวาสีมหาเถร"